blink-182
Store norske leksikon,Kunst og estetikk,Musikk,Populærmusikk,Pønk
Blink-182 er et amerikansk pop-punk-band dannet i 1992 i Poway, en forstad til San Diego i California, av vokalisten og gitaristen Tom Delonge (født 1975), bassisten Mark Hoppus (født 1972) og trommeslageren Scott Raynor (født 1978).
Blink-182 er det fremste bandet fra Californias skatepunk-miljø og spiller høyenergisk pop-punk som ofte har pinlige grisetekster. Debut og gjennombrudd De albumdebuterte under navnet Blink med Buddha i 1993, deretter kalte de seg blink-182. Etter albumene Cheshire Cat (1994) og Dude Ranch (1997) ble Raynor erstattet av Travis Barker (født 1975). Enema of the State (1999) ble deres store gjennombrudd og inneholder 2000-hiten All The Small Things, som også slo an i Norge.Blink-182 fikk stor suksess med albumene The Mark, Tom And Travis Show (live, 2000), Take Off Your Pants And Jacket (2001) og Blink-182 (2003), og britiske hits i 2000–2004 med What's My Age Again?, The Rock Show, Feeling This og I Miss You.De neste årene var preget av medlemmenes soloprosjekter Box Car Racer, The Transplants, Angels & Airwaves og Plus 44. I 2009 gjenopptok trioen samarbeidet, og i 2011 kom albumet Neighborhoods. DeLonge ble i 2015 erstattet av gitaristen og vokalisten Matt Skiba (født 1976) fra Alkaline Trio. Albumet California kom ut i 2016. Les mer i Store norske leksikon punk populærmusikk Musikk i USA